“ખબરદાર! જો આ વાત કોઈને કરી છે તો. છોકરી જાત. કાલ ઊઠીને તારાં લગ્ન.. પાછળ તારી એક નાની બહેન પણ છે..” નંદિનીને આ કશુંક સમજાતું નહોતું પણ એટલી ચોકકસ ખબર હતી કે, પોતાની જોડે કંઈક ખોટું થઈ રહ્યું છે. એ દિવસથી મા પણ થોડી ગભરાયેલી અને ચીડાયેલી રહેવા લાગી. સુરેન્દ્ર અંકલની સામે જવાની એણે ના ફરમાવી દીધી હતી. મનમાં અપરાધની ભાવના અને સુરેન્દ્ર અંકલ સામે ઘૃણા રાતદિવસ એને બેચેન કરી મૂકતાં. પછી થોડા સમયમાં જ સુરેન્દ્ર અંકલની બદલી રાજકોટ થઈ તો થઈ ત્યારે મા-દિકરી બન્ને રાત્રે એકબીજાને વળગીને ખૂબ રડેલા.